Source: http://docplayer.hu/19182033-Nyugallomanyu-legvedelmi-tuzerek-bajtarsi-egyesulete-alapszabalya.html
Timestamp: 2018-11-16 12:47:22
Document Index: 9221771

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

NYUGÁLLOMÁNYÚ LÉGVÉDELMI TÜZÉREK BAJTÁRSI EGYESÜLETE ALAPSZABÁLYA - PDF
Download "NYUGÁLLOMÁNYÚ LÉGVÉDELMI TÜZÉREK BAJTÁRSI EGYESÜLETE ALAPSZABÁLYA"
1 NYUGÁLLOMÁNYÚ LÉGVÉDELMI TÜZÉREK BAJTÁRSI EGYESÜLETE ALAPSZABÁLYA (2015. MÁRCIUS...-I KÖZGYŰLÉSÉN ELFOGADOTT, MÓDOSÍTÁSSAL EGYSÉGES SZERKEZETBEN FOGLALT SZÖVEGGEL)
3 - 3 - I. FEJEZET ÁLTALÁNOS RENDELKEZÉSEK 1.1. Az Egyesület neve és székhelye Egyesület neve: Egyesület rövid neve: Egyesület székhelye: Egyesület honlapja: cím: Nyugállományú Légvédelmi Tüzérek Bajtársi Egyesülete Nyulétübe Községi Művelődési Ház 2645 Nagyoroszi Kertész út Levelezési cím: 2645 Nagyoroszi Kertész út 45. Működési területe: Egyesületekkel. Magyarország területére terjed ki, de kapcsolatokat keres és ápol külföldi Alapítva: április 12. Nyílt, civil szervezet. Balassagyarmati Törvényszék: PK /1989. Nyilvántartási száma: 311 Felügyeleti szerv: Nógrád megyei Főügyészség Az Egyesület célja, feladata és működési alapelvei Az Egyesület politikai pártoktól független, az önkéntesség elve alapján szerveződött, önálló vezetéssel rendelkező, az egyesülési törvény szerint létrehozott országos szervezet, amely a hazafiasság eszméjére épülő történelmi és jelenkori honvédelem, légvédelmi hagyományok ápolását és az Egyesület tagjainak érdekképviseletét, érdekvédelmét vállalja fel. Közvetlen politikai tevékenységet nem folytat, politikai pártoknak támogatást nem nyújt, nem fogad el. Az országgyűlési képviselői, önkormányzati választásokon képviselőt nem állít, továbbá nem támogat. Kezdeményezi az Egyesületben eredményes társadalmi munkát végzők elismerését az illetékes szerveknél. Tevékenységével elősegíteni kívánja az Egyesület társadalmi elismertségének és szakmai ismertségének növelését, tagjai társadalmi és egyéni érdekeinek képviseletét, védelmét. Lehetőséget biztosít az egyéb nyugállományú, civil, helyi és térségi, valamint regionális szervezetekkel való kapcsolattartásra, kötődések erősítésére és fejlesztésére, tagjai és közvetlen hozzátartozóik részére. Szervezi a közösségi életet. Segíti tagjait, az őket érintő közérdekű és egyéni problémáinak megoldásában. Alkalmat ad a tagság részéről jelentkező informatív, működési, közművelődési, közoktatási igények kielégítésében, szervezett programokkal. Lehetősséget biztosít a határon túli, elsősorban szlovákiai, azonos célú civil szervezetekkel való együttműködésre, közös programokra, kölcsönös cserelátogatások folyamatos megtartására és együttműködési megállapodások megkötésére, éves programja alapján.
4 - 4 - Tagjai körében erősíti a bajtársi Egyesületek kapcsolatait, azokkal közösen találkozókon vesz részt, ápolja a katonai hagyományokat, szervezeti és egyéni kapcsolatait. A helyi lehetőségeket kihasználva, szervezi a civil lakosság bevonásával tudományos, kulturális, közoktatási és ismeretterjesztő programokat, népszerűsíti a katonai pályát, mint hivatást a fiatalok körében. Lakókörnyezetében, valós érdekek védelme és képviselete, a helyi önkormányzat megfelelő szerveinél, szociális és egyéb, más ügyekben. Figyelemmel kíséri és segíti, esetenként kezdeményezi, a rászoruló tagok és családtagjainak segélyezését, támogatását az illetékes önkormányzatnál. Az Egyesület: önkéntesség, egyenjogúság, függetlenség, pártsemlegesség, szolidaritás, nyilvánosság és bajtársiasság alapelveken működik. Az Egyesület jogi személy és közhasznú tevékenységet is végez Az Egyesület közhasznú tevékenysége Az Egyesület nem közhasznú szervezet, azonban a jelen Alapszabály szerinti közhasznú tevékenységeket folytatja. Közhasznú szolgáltatásaiból bárki részesülhet. Az Egyesület közhasznú tevékenységét az alábbi jogszabályhelyek alapján előírt közfeladatokhoz kapcsolódóan, azokat közvetlenül szolgálva végzi: kulturális tevékenység, a helyi közművelődési tevékenység támogatása, a kulturális örökség helyi védelme Magyarország helyi önkormányzatairól szóló évi CLXXXIX. törvény 13. (1) 7., 12., 15. pontja, továbbá a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló évi CXL tv (2) bekezdésének b), d), e), g), h) pontjai alapján. II. FEJEZET AZ EGYESÜLET TAGSÁGA, AZ TAGOK JOGAI, KÖTELEZETTSÉGEI 2.1. Az Egyesület tagsága Az Egyesület tagja az lehet, lakóhelytől függetlenül, aki egyetért az Alapszabályzatban megfogalmazott célkitűzésekkel, és a célok megvalósítása érdekében végzi tevékenységét. A tagság önkéntes és nem átruházható. A tagsági viszony, annak típusai (a tagokat megillető jogok, és az őket érintő kötelezettségek terjedelme alapján): rendes tag (teljes jogúak); pártoló tag (különleges jogállású); tiszteletbeli tag (különleges jogállású) Rendes tag lehet: Fegyveres és rendvédelmi szervek hivatásos, szerződéses és nyugállományú tagjai, azok közalkalmazott és nyugdíjas tagjai, a felsoroltak hozzátartozói, és az érdekeltségi körbe tartozó özvegyek, valamint minden magyar állampolgár és jogi személy, aki az Alapszabályt ismeri, elfogadja, és a közösségben kíván tevékenykedni. A tagság feltétele a tagsági díj határidőre történő megfizetése.
5 Pártoló tag lehet: Az a magyar és külföldi magán- vagy jogi személy, aki pártoló tagként aláírja a belépési nyilatkozatot, adományaival segíti az Egyesület munkáját, de annak tevékenységében nem kíván részt venni. A pártoló tag az Egyesület tevékenységében csak vagyoni hozzájárulással vesz részt, az Egyesület szerveinek ülésén pedig tanácskozási joggal vehet részt. A pártoló tag vezető tisztségviselővé nem választható Tiszteletbeli tag lehet: Az Egyesületet támogató természetes - és jogi személy; Egyesület, szervezet vezetője, aki az Egyesület eredményes munkájához nagyban hozzájárult, illetve hozzájárul, és a tagság erre érdemesnek talál. A javaslatot az Elnökség a Közgyűlés elé terjeszti. A javaslat jóváhagyására a Közgyűlés jogosult. A tiszteletbeli tag az Egyesület szerveinek ülésén tanácskozási joggal vehet részt és vezető tisztségviselővé nem választható A tagsági viszony keletkezése Az Egyesületbe való be- és kilépés önkéntes. A rendes és pártoló tagok esetében az Egyesülethez csatlakozni szándékozók írásbeli belépési nyilatkozatot (kérelem) nyújtanak be az Elnökséghez. A belépésről az Elnökség határoz, a döntésének eredményéről a Közgyűlésen a tagságot tájékoztatja. A tagsági viszony kezdete, az Elnökségi határozathozatal napja. A belépési kérelem elutasítás esetén - annak kézhezvételétől számított 30 napon belül felülvizsgálati kérelmet lehet benyújtani az Elnökséghez, melyről a legközelebbi Közgyűlés dönt. A tiszteletbeli tagságra vonatkozó határozatot az Elnökség javaslatára a Közgyűlés fogad el. Az Egyesület tagjairól az Elnök felügyelete mellett nyilvántartást kell vezetni A tagsági viszony megszűnése: A tagsági viszony megszűnik: - a tag kilépésével; - a tagsági jogviszony Egyesület általi felmondásával; - a tag kizárásával; - a tag halálával vagy jogutód nélküli megszűnésével. A tag kilépési szándékát az Egyesület Elnökénél írásban bármikor bejelentheti. A kilépést nem kell indokolni. A tagsági jogviszonyt az Elnökség harmincnapos határidővel írásban felmondhatja, amennyiben az Alapszabály a tagságot feltételhez köti és a tag nem felel meg ezeknek a feltételeknek. A jelen Alapszabályban a tagság feltételeként meghatározott éves tagdíjfizetési kötelezettség elmulasztása esetén az Elnökség két ízben, előbb 30, majd ismételten 30 napos határidő tűzésével írásban ajánlott küldemény útján felhívja a mulasztó tagot az elmaradt tagdíj megfizetésére. A tagdíj megfizetésének pótlására kitűzött ismételt határidő elmulasztása esetén az Elnökség a tagsági jogviszony felmondásáról határozatot hozhat. A tagdíj határozathozatal előtti megfizetése esetén az Elnökség az eljárást megszünteti. A tag halála esetén az érintettet a nyilvántartásból törölni kell A tag fegyelmi felelőssége, fegyelmi szabályok. A tag kizárása. A jogszabályt, az Alapszabályt, az Egyesület belső szabályzatát vagy az Egyesületi határozatot sértő vagy az Egyesület céljával összeegyezhetetlen tagi magatartás (így vállalt kötelezettsége teljesítésének elmaradás) esetén alkalmazható jogkövetkezmény: - figyelmeztetés;
6 - 6 - A tagnak jogszabályt, az Egyesület Alapszabályát, az Egyesület belső szabályzatát vagy a Közgyűlés határozatát súlyosan vagy ismételten sértő magatartása esetén a taggal szemben az alábbi jogkövetkezményt is alkalmazható: - kizárás 2.5. A taggal szembeni fegyelmi eljárási szabályai A fegyelmi és kizárási jogkör gyakorlása az Elnökség hatáskörébe tartozik. A fegyelmi eljárás során az Etikai Bizottság az Alapszabály, az Egyesületi határozat megsértéséről illetőleg az Egyesület céljával összeegyeztethetetlen tagi magatartásról történő Elnökségi határozathozatal érdekében a tényállást feltárja, a bizonyítékokat összegyűjti, az érintett tag meghallgatását megkísérli, részvétele esetén meghallgatja, annak hiányában más módon (ajánlott, tértivevényes levélben megjelölt időpontban történő meghallgatás útján vagy írásban) lehetőséget biztosít számára a védekezésre. Az Etikai Bizottság az érintett taggal közli a vele szemben felmerült kifogást, illetve kizárási okot, lehetőséget biztosít részére, hogy ezzel kapcsolatban védekezését és bizonyítékait az Etikai Bizottság elé terjeszthesse. A meghallgatásról készült jegyzőkönyv tartalmazza az érintett tag által felhozott érveket és az elhangzottakat. Az érintett tag meghallgatásán bármely Egyesületi tag részt vehet. A tag védekezésében bármely Egyesületi tag, nagykorú hozzátartozója vagy jogi képviselője segítségét igénybe veheti. Az Etikai Bizottság az összegyűjtött bizonyítékokat és az ügy iratait, továbbá állásfoglalását az Elnökség elé terjeszti Az ügyet az Elnökség megtárgyalja és írásbeli határozatot hoz a feltárt tényállásról és az alkalmazandó jogkövetkezményről. A fegyelmi jogkörben hozott határozatot írásba kell foglalni és indokolással kell ellátni; az indokolásnak tartalmaznia kell a figyelmeztetés vagy a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást. Az Elnökség azonos tényállásra alapítva csak egy jogkövetkezményt alkalmazhat. A határozatot a taggal igazolható módon közölni kell Az Elnökség határozatával szemben az érintett tag az Egyesület Közgyűléséhez címezve, az Elnöknél nyújthat be fellebbezést. Fellebbezés esetén az Elnökség által hozott határozatot végrehajtani nem lehet, de a kizárással érintett tag a Közgyűlés határozatának meghozataláig a tagságból eredő jogait nem gyakorolhatja. Az Elnök a fellebbezés megtárgyalását a soron következő Közgyűlés napirendjére veszi. A Közgyűlés a fellebbezést megtárgyalja és határozatot hoz, amellyel az Elnökség határozatát helyben hagyja vagy megsemmisíti. A Közgyűlés a kizárás jogkövetkezményét figyelmeztetés jogkövetkezményre megváltoztathatja. A kizárt tag a Közgyűlés kizáró határozat ellen - a tudomására jutástól számított 30 napon belül bírósághoz fordulhat Azonos tényállás alapján a taggal szemben új eljárás nem folytatható le. Azonos tényállás alapján a taggal szemben csak egy jogkövetkezmény alkalmazható. III. FEJEZET A TAGOK JOGAI ÉS KÖTELEZETTSÉGEI 3.1. Tagok jogai Rendes tag jogai: az Egyesület bármely tisztségére megválasztható, amennyiben nem esik a jogszabályban megfogalmazott korlátozások hatálya alá; személyesen részt vehet az Egyesület Közgyűlésének munkájában, egyéb ülésein, rendezvényein. Felszólalhat, szavazati jogával élhet; javaslatokat, indítványokat tehet, kezdeményezhet;
7 - 7 - kérdéseket intézhet az Elnökség és az ellenőrző Bizottság tagjai felé az Egyesületet érintő működési, szervezési, anyagi-pénzügyi helyzettel kapcsolatban. A felvetett kérdésekre az Elnökség, az ellenőrző bizottság Elnöke szóban, illetve írásban 15 napon belül köteles válaszolni; panasszal, fellebbezéssel fordulhat az illetékes szervhez, hatósághoz megtámadhatja a bíróság előtt az Egyesület törvénysértő határozatát; igénybe veheti az Egyesület szolgáltatásait, élhet a tagságot megillető kedvezményekkel; alanyi jogon látogathatja az Egyesület rendezvényeit; jogosult az Egyesület működésével kapcsolatos iratokba, az Elnökkel történő egyeztetést követően betekinteni; személyes ügyeinek megoldásához az Egyesületi Elnökség segítségét kérhet Pártoló tag joga: Az Egyesület Közgyűlésén tanácskozási és javaslattételi joggal, az Egyesület más rendezvényein teljes joggal részt vehet Tiszteletbeli tag joga: Az Egyesület szerveinek ülésén tanácskozási joggal vehet részt A tagok kötelezettségei: Rendes tag köteles: az Alapszabályban foglalt célkitűzéseket megvalósítani, annak rendelkezéseit megtartani; az Egyesület választott szervei és a Közgyűlés által hozott határozatokat végrehajtani; a közösségi élet szabályainak tiszteletben tartása, az egymás közti kapcsolatok és bajtársi szellem ápolása; képességéhez, korához és egészségi állapotához mérten támogatni az Egyesület célkitűzését, segíteni a fiatalok hazafias nevelését, személyes példamutatásával erősíteni az Egyesület jó hírnevét; a honvédséghez való kötődés érzésének erősítése, a honvédség érdekeinek és tekintélyének védelme Pártoló és tiszteletbeli tag köteles: Az Alapszabály reá vonatkozó rendelkezéseit megtartani A tagság nyilvántartása Az Elnökség a Titkár útján a tagokról nyilvántartást vezet, amely a személyi azonosító adatokon kívül tartalmazza a tagsági viszony keletkezésének, illetve megszűnésének időpontját. IV. FEJEZET AZ EGYESÜLET MŰKÖDÉSE, GAZDÁLKODÁSÁNAK REDJE ÉS SZABÁLYAI 4.1. Az Egyesület saját maga rendelkezik nevével, címerével, logójával és minden a nevéhez kapcsolódó joggal, különös tekintettel a hirdetési, reklám és a tevékenység televíziós, rádiós, valamint egyéb elektronikus technikákkal történő közvetítésével kapcsolatos jogokra. Az Egyesület a fentiek szerinti hirdetési, reklám, illetve közvetítési jogokkal kapcsolatosan egy évnél hosszabb időre szerződést csak a Közgyűlés külön felhatalmazása alapján köthet. A határozatlan vagy egy évnél hosszabb időre kötött szerződés megkötésétől számítva évente a Közgyűlés újabb felhatalmazása hiányában hatályát veszti. Ezen rendelkezést a fentiek szerinti szerződésben szerepeltetni kell.
8 Az Egyesület bevételei: A jogszabály alapján a bevételek az alábbiak: a) tagdíjak, b) gazdasági-vállalkozási tevékenységből (szolgáltatás nyújtásából) származó bevétel; c) a költségvetési támogatás: ca) a pályázat útján, valamint egyedi döntéssel kapott költségvetési támogatás; cb) az Európai Unió strukturális alapjaiból, illetve a Kohéziós Alapból származó, a költségvetésből juttatott támogatás; cc) az Európai Unió költségvetéséből vagy más államtól, nemzetközi szervezettől származó támogatás; cd) a személyi jövedelemadó meghatározott részének az adózó rendelkezése szerint kiutalt összege; d) az államháztartás alrendszereiből közszolgáltatási szerződés ellenértékeként szerzett bevétel; e) más szervezettől, illetve magánszemélytől kapott adomány; f) befektetési tevékenységből származó bevétel; g) az a) f) pontok alá nem tartozó egyéb bevétel. h) az Egyesület rendezvényeinek bevételei. i) pályázatok és egyéb befizetések Az Egyesület csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti tevékenységének ellátását és működésének fenntartását Az Egyesület költségei, ráfordításai (kiadásai): a) alapcél szerinti tevékenységhez közvetlenül kapcsolódó költségek; b) gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; c) a szerveinek, szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; d) az a) c) pontok alá nem tartozó egyéb költség. Az Egyesület bevételeit a fentiekben írt részletezésben, költségeit ráfordításait (kiadásait) a fentiek szerinti részletezésben elkülönítetten, a számviteli előírások szerint tartja nyilván. Az Egyesület költségeit, ráfordításait (kiadásait) alapcél szerinti tevékenység és a gazdasági-vállalkozási tevékenység között, az előzőekben felsorolt tevékenységek árbevételének (bevételének) arányában kell évente megosztani. Az Egyesület tevékenysége során tartozásaiért saját vagyonával felel. A tagok saját vagyonukkal nem felelnek. Az Egyesület tartozásaiért a tagok tagdíjfizetési kötelezettségükön túl nem felelnek. A tagdíj összegét az éves költségvetés elfogadásával együtt a Közgyűlés határozza meg. Az Alapszabály elfogadásakor az Egyesület befektetési tevékenységet nem végez. Befektetési tevékenység esetében befektetési szabályzatot kötelező készíteni, melyet a Közgyűlés rendes határozathozatali rendje szerint fogad el Az adománygyűjtés szabályai. Az Egyesület nevében vagy javára történő adománygyűjtés nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével. Az Egyesület nevében vagy javára történő adománygyűjtés csak az Egyesület írásbeli meghatalmazása alapján végezhető. Az Egyesület részére juttatott adományokat az adományozó nyilvántartásába beállított könyv szerinti, ennek hiányában a szokásos piaci áron kell nyilvántartásba venni.
9 A könyvvezetés nyilvántartási szabályai. Az Egyesület az alapcél szerinti tevékenységéből, illetve a gazdasági-vállalkozási tevékenységéből származó bevételeit és költségeit, ráfordításait (kiadásait) elkülönítetten kell nyilvántartani. Az Egyesület nyilvántartásaira egyebekben a reá irányadó könyvvezetési szabályokat kell alkalmazni. Az Egyesület gazdálkodásának rendjét és annak szabályait a pénzkezelési szabályzat tartalmazza A beszámolási szabályok A tagdíj Az Egyesület a működéséről, vagyoni, pénzügyi és jövedelmi helyzetéről az üzleti év könyveinek lezárását követően az üzleti év utolsó napjával, illetve a megszűnés napjával mint mérlegfordulónappal a jogszabályban meghatározottak szerint köteles beszámolót készíteni. Az üzleti év azonos a naptári évvel. A mérleg fordulónapja - a megszűnést kivéve - december A beszámoló formáját az Egyesület által folytatott tevékenység, az éves összes bevétel (az alapcél szerinti tevékenység és a gazdasági-vállalkozási tevékenység összes bevételének) nagysága, valamint a könyvvezetés módja határozza meg Az Egyesület köteles a jóváhagyásra jogosult testület által elfogadott beszámolóját, valamint közhasznúsági mellékletét - kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt - az adott üzleti év mérleg fordulónapját követő ötödik hónap utolsó napjáig letétbe helyezni és közzétenni, kötelező könyvvizsgálat esetén ugyanolyan formában és tartalommal, mint amelynek alapján a könyvvizsgáló a beszámolót felülvizsgálta Az Egyesület a letétbe helyezési kötelezettségének az Egyesületek bírósági nyilvántartásáról és az ezzel összefüggő eljárási szabályokról szóló törvényben meghatározott módon tesz eleget. A letétbe helyezett beszámolót a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon kell közzétenni, valamint adatainak lekérdezését a Civil Információs Portál számára lehetővé kell tenni Ha az Egyesület saját honlappal rendelkezik, a közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. Az Egyesület a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja Ha az Egyesület a beszámolóval, valamint közhasznúsági melléklettel kapcsolatos letétbe helyezési kötelezettségét, valamint a Civil Információs Portálon történő hozzáféréssel kapcsolatos kötelezettségét elmulasztja és azt egy éven belül nem pótolja, a bíróság törvényességi ellenőrzési eljárás lefolytatása céljából értesíti az ügyészséget Az Egyesület beszámolójára egyebekben a számvitelről szóló törvény, valamint az annak felhatalmazása alapján kiadott kormányrendelet előírásait kell alkalmazni Az Egyesület éves tevékenységéről és gazdálkodásáról szóló beszámolót az Elnökség éves ügyvezetői tevékenységét a minden év május 31-ig megtartott Közgyűlés fogadja el. Az Egyesület rendes tagjai évente tagsági díjat kötelesek fizetni, amelynek összegét a Közgyűlés állapítja meg. A tagsági díjat egy összegben, a tárgyév május 31-ig kell befizetni. A tagok önkéntes vállalással az alapösszegnél nagyobb tagsági díjat is fizethetnek. A tagsági díjfizetési kötelezettség a tagsági viszony kezdő napjától esedékes. Az Egyesület tiszteletbeli tagjai tagsági díjat nem kötelesek fizetni.
10 Költségvetés, utalványozás Az Elnökség költségvetési tervet készít az aktuális feladatokhoz pénzforrást biztosítva, melyet az aktuális Közgyűlés, vita után hagy jóvá. Az Elnökség a Közgyűlés által elfogadott költségvetéstől indokolt esetben maximum 33%-kal eltérhet és a költségvetési tételek között, ennek megfelelően átcsoportosíthat, ha ennek fedezete biztosított és nem veszélyezteti az Egyesület hosszú távú működőképességét. Az Egyesület pénzvagyona és egyéb anyagi értékei feletti utalványozási jogkörrel,továbbá a bankszámlával összefüggő aláírási joggal az Elnök és az Alelnök; vagy az Elnök és a Gazdasági Titkár; vagy az Alelnök és a Gazdasági Titkár együttesen rendelkezik. A Nagyoroszi Önkormányzat a Honvédelmi Minisztériummal kötött megállapodás értelmében, az Egyesület rendelkezésére bocsátja a szükséges helyiségeket és dologi javakat Az Egyesület céljai szerinti alaptevékenységeit és vállalkozási tevékenységét különösen a TEÁORjegyzékben alább meghatározott tevékenységi körökben végzi: 9499'08 M.n.s. egyéb közösségi, társadalmi tevékenység 5520'08 Üdülési, egyéb átmeneti szálláshely-szolgáltatás 5610'08 Éttermi, mozgó vendéglátás 5621'08 Rendezvényi étkeztetés 5629'08 Egyéb vendéglátás 5630'08 Italszolgáltatás 5814'08 Folyóirat, időszaki kiadvány kiadása 5819'08 Egyéb kiadói tevékenység 5913'08 Film-video és televízió program terjesztése 5914'08 Filmvetítés 5920'08 Hangfelvétel készítése kiadása 6209'08 Egyéb információ-technológiai szolgáltatás 6311'08 Adatfeldolgozás, web-hoszting szolgáltatás 6312'08 Világháló-portál szolgáltatás 6399'08 M.n.s egyéb információs szolgáltatás Fényképészet 7490'08 M.n.s. egyéb szakmai, tudományos, műszaki tevékenység 7911'08 Utazásközvetítés 7912'08 Utazásszervezés 7990'08 Egyéb foglalás (idegenvezetés) 8532'08 Szakmai középfokú oktatás Spot, szabadidős képzés 8552'08 Kulturális képzés 8559'08 M.n.s. egyéb oktatás 8560'08 Oktatás kiegészítő tevékenység M.n.s. egyéb szórakoztatás, szabadidős tevékenység
11 V. FEJEZET AZ EGYESÜLET FELÉPÍTÉSE ÉS SZERVEI 5.1. Közgyűlés A Közgyűlés az Egyesület döntéshozó szerve, amelyen bármely tag részt vehet. A tagság tanácskozási, véleményezési, programkidolgozói, határozatokat hozó, előterjesztett kérdésekben döntő, az Egyesület tisztségviselőit jelölő és választó, költségvetést és a beszámolókat is megvitató, határozatban elfogadó tagi testület. A Közgyűlés évente legalább egy alkalommal ülésezik A Közgyűlés típusai: Rendes Közgyűlés: az Elnökség javaslatára az Elnök hívja össze; a Közgyűlés összehívását 15 nappal el kell halasztani, ha a tagok egyharmada írásban kéri. Rendkívüli Közgyűlés: össze kell hívni akkor, ha: az Elnökség tagjainak egyszerű többsége szükségesnek tartja, az ok és a cél megjelölésével; a rendes tagok legalább egyharmada - az ok és a cél megjelölésével - ezt kéri; az ellenőrző bizottság kezdeményezi, okának megjelölésével; a törvényességi felügyeletet ellátó szerv írásbeli kezdeményezésére. Az Elnök köteles a Közgyűlést összehívni a szükséges intézkedések megtétele céljából, ha az a) az Egyesület vagyona az esedékes tartozásokat nem fedezi; b) az Egyesület előreláthatólag nem lesz képes a tartozásokat esedékességkor teljesíteni; vagy c) az Egyesület céljainak elérése veszélybe került. Az így összehívott Közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az Egyesület megszüntetéséről dönteni A Közgyűlés kizárólagos hatáskörébe tartozik: az Egyesület működésének felügyelete; az Alapszabály elfogadása, módosítása; az Elnökség és az állandó bizottságok éves beszámolójának elfogadása; az Egyesület számviteli törvény szerinti éves beszámolójának elfogadása az Egyesület éves feladatterv és az éves költségvetés meghatározása és elfogadása; az Egyesület más társadalmi szervezettel való egyesülésének, valamely szövetséghez történő csatlakozás kimondása; a választott tisztségviselők megválasztása és indokolt esetben történő visszahívása, helyükre új tisztségviselők választása; döntés a tagsági díj összegéről, fizetése módjáról és idejéről; az arra érdemes személyek tiszteletbeli taggá nyilvánítása, illetve a tiszteletbeli tagság megszüntetése; állásfoglalás kialakítása a tagok érdekeivel összefüggő kérdésekben; az Egyesület jogutód nélküli megszűnésének kimondása, végelszámoló kijelölése; határozat az Egyesület pénzének, vagyonának további felhasználásáról; az Elnökség által a tagsági jogviszony kérdésében hozott határozat elleni fellebbezés elbírálása; az olyan szerződés megkötésének jóváhagyása, amelyet az Egyesület saját tagjával, vezető tisztségviselőjével, a felügyelőbizottság tagjával vagy ezek hozzátartozójával köt;
12 dönt azokban az ügyekben, melyeket hatáskörébe von, továbbá mindaz, amit a jogszabály idesorol A Közgyűlés összehívása, határozatképesség, határozathozatal, megismételt Közgyűlés A Közgyűlés időpontjáról, helyéről, tervezett napirendjéről minden résztvevőt meghívóval írásban kell értesíteni legalább 15 nappal a Közgyűlés tervezett időpontja előtt. A Közgyűlés az Elnök javaslata alapján levezető Elnököt, jegyzőkönyvvezetőt és 2 fő jegyzőkönyv hitelesítőt választ többségi szavazással. Az Egyesület minden pártoló és tiszteletbeli tagjai tanácskozási joggal vehet részt a Közgyűlésen. A rendes tagok egy szavazattal rendelkeznek, a tagok egyenlő jogokat élveznek. A Közgyűlés határozatképességéhez a szavazattal rendelkező tagok több mint felének jelenléte szükséges. A Közgyűlés nyilvános, azonban többségi határozattal a nyilvánosság korlátozható vagy kizárható. A Közgyűlési határozathozatala nyílt szavazással, és egyszerű szótöbbséggel történik. A határozatokat a Határozatok Könyvében kell vezetni. Ha a szabályszerűen összehívott Közgyűlés határozatképtelen, legkésőbb 15 napon belüli időpontban, ugyanazon tárgysorozattal, megismételt Közgyűlést kell összehívni, amely a megjelent szavazattal rendelkező tagok számától függetlenül határozatképes. A megismételt Közgyűlés az eddig megjelölt feltételek esetén is csak akkor válik határozatképessé, ha erre a tagok figyelmét az eredeti meghívóban előre felhívták Minősített többségi szavazás Az Alapszabály elfogadásához, módosításához a jelenlévő tagok háromnegyedes szótöbbséggel hozott határozata szükséges. Az Egyesület céljának módosításához és az Egyesület megszűnéséről szóló Közgyűlési döntéshez a szavazati joggal rendelkező tagok háromnegyedes szótöbbséggel hozott határozata szükséges. Az Egyesület más szövetséghez való csatlakozáshoz a határozatképes Közgyűlésen, a jelenlévő szavazattal rendelkező tagok kétharmadának egyetértő szavazata szükséges. Megismételt Közgyűlésen a minősített többségi szavazással érintett témákban határozat akkor hozható, ha a szavazattal rendelkező tagok több mint fele jelen van Tisztségviselők választása Az Egyesület Elnökét, az Ellenőrző Bizottság és az Etikai Bizottság Elnökét egyenként, a többi tisztségviselőt együttesen, listán kell jelölni és választani. Az Egyesület tisztségviselőinek így az Elnökség tagjainak mandátuma 4 évre szól. A tisztségviselők tevékenységüket térítési díj nélkül látják el. A tisztségviselők az Egyesület érdekében folytatott tevékenységük során felmerült kiadásaikkal összefüggésben Közgyűlési határozat alapján költségtérítésben részesülhetnek. Tisztségviselőkre az Elnökség által az Egyesület tagjaiból megválasztott 3 fős Jelölő Bizottság tesz javaslatot. A Jelölő Bizottság a tagság körében közvélemény kutatást végez, és kialakítja javaslatát. A javaslatról a Közgyűlés megtartása előtt tájékoztatja az Elnökséget, majd javaslatát a Közgyűlés elé terjeszti. A tisztségviselők személyére bármely tag tehet javaslatot. A javasolt személy akkor válik jelöltté, ha megkapja a jelenlévők, több mint felének szavazatát. A Közgyűlés nyílt szavazással választ. Megválasztottnak tekinthető az a tisztségviselő, aki az érvényes szavazatoknak több mint felét megszerezte az alábbi választási sorrend betartásával: Egyesület Elnöke, Elnökség tagjai (4 fő), Ellenőrző Bizottság Elnöke, Ellenőrző Bizottság tagjai (2 fő), Etikai Bizottság Elnöke, Etikai Bizottság tagjai (2 fő).
13 Megválasztottnak tekinthető Egyesületi Elnök, Ellenőrző Bizottság Elnök, Etikai Bizottság Elnök, esetén az a tisztségviselő, aki az érvényes szavazatoknak több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztségre jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz. Megválasztottnak tekinthető az Elnökség tagjai közül az a 4, a különböző bizottságok tagja közül az a 2-2 jelölt, aki a szavazatok száma szerinti sorrendben a legtöbb szavazatot kapta. Az Elnökség és az Ellenőrző Bizottság a folyamatos és zavartalan működése érdekében a hiányzó tagok helyére a megbízatási idő letelte előtt (négy év) a Közgyűlés, a rendes tagjai sorából új tisztségviselőket választhat, akiknek mandátuma a megválasztásuk idején hivatalban lévő tisztségviselők mandátumának leteltéig tart. A Közgyűlésről jegyzőkönyvet és jelenléti ívet kell vezetni. A jegyzőkönyvnek tartalmaznia kell a Közgyűlés helyét, időpontját, napirendjét, lefolyását, a beszámolót, a hozzászólásokat, javaslatokat és határozatokat, a döntést támogatók és ellenzők, továbbá a szavazástól tartózkodók vagy abban részt nem vevők számarányát és ha lehetséges, személyét. A jegyzőkönyvet a levezető Elnök, a jegyzőkönyv vezetője és a két megválasztott hitelesítő írja alá. Az így elkészült jegyzőkönyvet okmányként kell kezelni. A jelenléti ív tartalmazza a jelenlévők nevét, lakcímét és aláírását. A jegyzőkönyveket a jelenléti ívvel együtt kell irattározni Elnökség Az Elnökség látja el az Egyesület ügyvezetését. Az Elnökség öt tagból áll. Az Egyesület vezető tisztségviselői az Elnökség tagjai.az Elnökség tagjait az Egyesület tagjai közül kell választani. Az Egyesület rendeltetése, feladatai, kitűzött céljai megvalósítása érdekében végzi munkáját. Két Közgyűlés között vezeti, szervezi tagjai által az éves tervben elfogadott feladatokat. Tagjai száma: 5 fő. Az Elnökség tagjai: a Közgyűlés által négy évre választott Elnök, Alelnök, Titkár, Gazdasági Titkár és az érdekképviseleti- és szociális felelős. Az Elnökség tagjainak tisztsége a megválasztással és a tisztség elfogadásával keletkezik. Az Elnökség tagjai tisztségükben újraválaszthatók. Az Elnök és az Alelnök önállóan képviselik az Egyesületet más szerveknél és harmadik személyek előtt. A Titkár, a Gazdasági Titkár. Az Elnökség tagjainak képviseleti joga egyes ügykörök vonatkozásában az Elnökség által elfogadott belső szabályzatban megosztásra kerülhet. A képviseleti jogkör korlátozása, a nyilatkozok feltételhez vagy jóváhagyáshoz kötése harmadik személyekkel szemben nem hatályos Az Elnökségi tagok jogai és kötelezettségei: részt vesznek szavazati joggal az Elnökségi üléseken; észrevételeket, javaslatokat tesznek az Egyesület működésével kapcsolatban, részt vesznek a határozathozatalban; megbízás alapján képviselik az Egyesületet; az Elnökségi tagok tevékenységüket díjazás nélkül végzik; Az Elnökség tagjai kötelesek a Közgyűlésen részt venni, a Közgyűlésen az Egyesülettel kapcsolatos kérdésekre válaszolni, az Egyesület tevékenységéről és gazdasági helyzetéről beszámolni; Az Elnökség tagjai ügyvezetési feladataikat személyesen kötelesek ellátni.
14 Az Elnökségi tagság megszűnik: a megbízás időtartamának lejártával; a tagság megszűnésével; visszahívással; lemondással; a vezető tisztségviselő halálával; a vezető tisztségviselő cselekvőképességének a tevékenysége ellátásához szükséges körben történő korlátozásával; a vezető tisztségviselővel szembeni kizáró vagy összeférhetetlenségi ok bekövetkeztével. A vezető tisztségviselő megbízatásáról az Egyesület másik vezető tisztségviselőjéhez vagy a Közgyűléshez intézett nyilatkozattal bármikor lemondhat. Ha az Egyesület működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá. Az Egyesület tagjai az Elnökség tagját bármikor, indokolás nélkül visszahívhatják. Az Elnökség tagjait különösen az alábbi esetekben indokolt visszahívni: - ha nem felelnek meg az Alapszabályban meghatározott feltételeknek (összeférhetetlenség és kizáró okok) - ha az Alapszabályban foglalt korlátozásokat nem teljesítik (pl a határozathozatalban történő részvétel korlátozása), - ha a jelen Alapszabályban foglalt jogaikkal visszaélnek, vagy kötelezettségeiket nem teljesítik, különös tekintettel arra, ha a Közgyűlés határozatait nem tartják be, vagy olyan kérdésben döntenek, amely a Közgyűlés kizárólagos hatáskörébe tartozik, - ha feladataik és kötelezettségeik ellátása során többszörös mulasztást követnek el; - ha fegyelmi eljárásban felelősségük megállapításra kerül Az Elnökség feladata és hatásköre: a) az Egyesület napi ügyeinek vitele, hatáskörébe tartozó ügyekben a döntések meghozatala; b) a működésre vonatkozó tervek és beszámolók előkészítése és azoknak a Közgyűlés elé terjesztése; c) az éves költségvetés elkészítése és annak a Közgyűlés elé terjesztése; d) az Egyesületi vagyon kezelése, a vagyon felhasználására és befektetésére vonatkozó, a Közgyűlés hatáskörébe nem tartozó döntések meghozatala és végrehajtása; e) az Egyesület jogszabály és az Alapszabály szerinti szervei megalakításának és a tisztségviselők megválasztatásának előkészítése; f) a Közgyűlés összehívása, a tagság és az Egyesület szerveinek értesítése; g) az Elnökség által összehívott Közgyűlés napirendi pontjainak meghatározása; h) részvétel a Közgyűlésen és válaszadás az Egyesülettel kapcsolatos kérdésekre; i) a tagság nyilvántartása; j) az Egyesület határozatainak, szervezeti okiratainak és egyéb könyveinek vezetése; k) az Egyesület működésével kapcsolatos iratok megőrzése; l) az Egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és m) a tag felvételéről és kizárásáról, a tagsági jogviszony felmondásáról való döntés; n) a Közgyűlési határozatok végrehajtásának szervezése és irányítása; o) az Egyesület tevékenységének folyamatos tervezése, szervezése és irányítása; p) a tagok érdekvédelmével összefüggő feladatok irányítása; q) a gazdasági-, pénzügyi- és adminisztrációs ügyek irányítása r) az Egyesület éves munka- és rendezvényprogramjának kidolgozása, a programok végrehajtásának szervezése, irányítása; s) a munkabizottságok tevékenységének irányítása; t) a tisztségviselők részletes feladatai, felelőssége rögzítése, Szervezeti és Működési Szabályzat elfogadása; u) éves beszámolási kötelezettség a Közgyűlésnek a végzett tevékenységéről; v) a pályázatok megírásának és beterjesztésének ügyében történő határozathozatal;
15 w) az Egyesületben eredményesen tevékenykedők elismerésére történő javaslattétel; döntés kérelmek, elismerések felterjesztések, valamint a segélyezések egyéb ügyekben; Figyelemmel kíséri tagjai szociális helyzetének alakulását. Indokolt esetben a Magyar Honvédség illetékes szerveinél kezdeményezi a szükséges intézkedések megtételét. Közreműködik abban, hogy az Egyesületi tagok igénybe vehessék az üdülési lehetőségeket. x) folyamatos kapcsolattartás a salgótarjáni 3. Katonai Igazgatási és Érdekvédelmi Irodával, a megyei és a községi önkormányzattal; y) döntéshozatal az Egyesület képviseletéről a különböző társadalmi és katonai rendezvényeken; z) együttműködés az Egyesület önállóságának fenntartása mellett mindazokkal a nyugállományúak általános- és sajátos érdekeit képviselő szervekkel, amelyekhez a Közgyűlés jóváhagyása alapján csatlakozott; Ápolja és erősíti az Egyesület kapcsolatait, együttműködését a más helyőrségekben működő honvéd nyugállományúak Egyesületeivel, a községi és megyei civil nyugdíjas szervezetekkel. Lehetőség szerint kapcsolatot keres és épít ki országhatáron túli nyugdíjas szervezetekkel Az Elnökség működése: Az Elnökség szükség szerint, de legalább évenként négyszer tart ülést. Az Elnökség összehívásáról és ülésének levezetéséről az Elnök gondoskodik. Az Elnökség ülései a tagság számára nyilvánosak. Az Elnökségi ülést határozatképes 3 fő Elnökségi tag jelenléte esetén. Az Elnökségi ülést határozatképtelenség esetén 8 (nyolc) napon belüli időpontban, változatlan napirenddel, újra össze kell hívni. Az így összehívott ülés, az eredeti napirendben szerepelt kérdésekben, a megjelentek számától függetlenül határozatképes. Rendkívüli Elnökségi ülést kell összehívni, ha azt az Elnökségi tagok fele, ok és cél megjelöléssel írásban indítványozza. Továbbá akkor, ha azt az Ellenőrző Bizottság szükségesnek tartja, valamint ügyészi felszólítás esetén. Az Elnökség döntéseit egyszerű szótöbbséggel hozza. Az Elnökségi ülésekre az Ellenőrző és az Etikai Bizottság Elnökét, vagy az Elnök képviselőjét, tanácskozási joggal meg kell hívni. Üléseiről a Titkár jegyzőkönyvet készít a Közgyűlési jegyzőkönyvre vonatkozó szabályok szerint. A határozatot meg kell küldeni az érdekeltek számára A tisztségviselők feladatkörei: Az Elnök: összefogja és irányítja az Elnökség tevékenységét, levezeti az Elnökség üléseit, megköti az együttműködési és szponzori megállapodásokat, a pályázati szerződéseket. Irányítja és ellenőrzi az Alapszabályban foglaltak, valamint Közgyűlési határozatok végrehajtását. Döntési jogot gyakorol mindazon ügyekben, amelyet az Alapszabály nem szabályoz. Eljárásaiban, az Egyesület vagyonával történő gazdálkodás területén, kiemelt felelősség terheli. Kapcsolatot tart a Bajtársi Egyesületek Országos Szövetségével (BEOSZ), a Nyugdíjasok Országos Szövetségével (NYOSZ), a Nyugdíjasok Országos Képviseletével (NYOK), más társadalmi szervezetekkel. Az Alelnök: segíti az Elnök munkáját, az Elnök jogkörében eljárhat, részt vesz a pályázati lehetőségek felkutatásában, a pályázatok elkészítésében. Összefogja, irányítja az Elnökségi üléseket. Felel a Közgyűlések napirendjének összeállításáért és a Közgyűlés lebonyolításáért. Irányítja a pályázatokkal kapcsolatos Egyesületi tevékenységet. Tevékenységet folytat az Egyesület társadalmi elismertsége, tekintélyének fenntartása és növelése érdekében, tartja a kapcsolatot a sajtóval. Vezeti és irányítja az Egyesület közművelődési tevékenységét, javaslatot tesz az Egyesület éves munkatervében a kulturális programok beállítására, azok végrehajtására. Kapcsolatot tart az együttműködő társadalmi szervezetekkel közös közművelődési feladatatok szervezésében, végrehajtásában. Irányítja az Egyesület honlapjának tartalmi szerkesztését, biztosítja annak folyamatos naprakészségét.
16 A Titkár: vezeti az Egyesület tagnyilvántartásának adminisztrációját, előkészíti az Elnökség üléseit és napirendjét, előkészíti és szervezi a Közgyűlés összehívását, segítséget nyújt a napirendek előadóinak. Az Elnökségi ülésekről jegyzőkönyvet készít. Vezeti a Határozatok Könyvét. Felel az iratkezelési előírások betartásáért. Segíti az Alelnök munkáját, az Alelnök akadályoztatása esetén gyakorolja annak jogkörét is, kivéve az Elnök jogkörében történő eljárást. A Gazdasági Titkár: irányítja a pénzügyi tevékenységet, elkészíti az éves költségvetést, vagyonmérleget, amit az Elnökség, illetve a Közgyűlés elé terjeszt. Az előírásoknak megfelelően vezeti a pénzforgalmi naplót (naplófőkönyvet), naprakészen tartja a könyvelést. Teljesíti az Egyesület pénzügyi átutalásait, ellenőrzi és könyveli az Egyesület részére történő befizetéseket. Intézi az Egyesület pénzforgalmát. Irányítja a tagságból kijelölt pénztáros munkáját. Elkészíti és elfogadása után nyilvánossá teszi az Egyesület Egyszerűsített Beszámolóját. Gondoskodik az illetékek, adók befizetésről. Gondoskodik az Egyesület vagyontárgyainak biztonságáról, állagmegóvásáról. Leltárt készít, a selejtezésre javasolt anyagokat összegyűjteti s azokat a selejtezési bizottságnak átadja. Az érdekképviseleti felelős: szervezi és irányítja az egyesület érdek-képviseleti feladatait. Kapcsolatot tart a MH Hadkiegészítő és Központi Nyilvántartó Parancsnokság, 3. Katonai igazgatási és Érdekvédelmi Iroda vezetőjével. Javaslatot tesz a nehéz szociális helyzetben élő Egyesületi tagok segélyezésére. Közreműködik igény esetén az elhunyt Egyesületi tag búcsúztatójának szervezésében Összeférhetetlenségi szabályok A vezető tisztségviselővel szembeni követelmények és kizáró okok. Vezető tisztségviselő, így az Elnökség tagja az lehet, aki - nagykorú; - a közügyek gyakorlásától nincs eltiltva, és - aki magyar állampolgár, vagy a szabad mozgás és tartózkodás jogával rendelkező személyek beutazásáról és tartózkodásáról szóló törvényben meghatározottak szerint a szabad mozgás és tartózkodás jogával rendelkezik, vagy a harmadik országbeli állampolgárok beutazásáról és tartózkodásáról szóló törvény hatálya alá tartozik, és bevándorolt vagy letelepedett jogállású, illetve tartózkodási engedéllyel rendelkezik. - akinek cselekvőképességét a tevékenysége ellátásához szükséges körben nem korlátozták. Nem lehet vezető tisztségviselő az, - akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült. - akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől A vezető tisztségviselő felelőssége A vezető tisztségviselő az ügyvezetési tevékenysége során a jogi személynek okozott károkért a szerződésszegéssel okozott kárért való felelősség szabályai szerint felel a jogi személlyel szemben. A vezető tisztségviselők felelőssége jogutód nélküli megszűnés esetén. Az Egyesület jogutód nélküli megszűnése után a vezető tisztségviselőkkel szemben e minőségükben az Egyesületnek okozott károk miatti kártérítési igényt a jogerős bírósági törléstől számított egy éven belül az Egyesület törlésének időpontjában tagsági jogviszonyban álló tag vagy az érvényesítheti, akinek a részére a megszűnéskor fennmaradó Egyesületi vagyont át kellett adni, vagy ha lett volna vagyon, át kellett volna adni. Ha az Egyesület jogutód nélkül megszűnik, a hitelezők kielégítetlen követelésük erejéig kártérítési igényt érvényesíthetnek az Egyesület vezető tisztségviselőivel szemben a szerződésen kívül okozott károkért való felelősség szabályai szerint, ha a vezető tisztségviselő az Egyesület fizetésképtelenségével fenyegető
17 helyzet beállta után a hitelezői érdekeket nem vette figyelembe. Ez a rendelkezés végelszámolással történő megszűnés esetén nem alkalmazható Titoktartási és felvilágosítási kötelezettség A vezető tisztségviselő a jogi személy tagjai részére köteles a jogi személyre vonatkozóan felvilágosítást adni, és számukra az Egyesületre vonatkozó iratokba és nyilvántartásokba betekintést biztosítani. A felvilágosítást és az iratbetekintést a vezető tisztségviselő a jogosult által tett írásbeli titoktartási nyilatkozat tételéhez kötheti. A vezető tisztségviselő megtagadhatja a felvilágosítást és az iratokba való betekintést, ha ez az Egyesület üzleti titkát sértené, ha a felvilágosítást kérő a jogát visszaélésszerűen gyakorolja, vagy felhívás ellenére nem tesz titoktartási nyilatkozatot. Ha a felvilágosítást kérő a felvilágosítás megtagadását indokolatlannak tartja, a nyilvántartó bíróságtól kérheti a jogi személy kötelezését a felvilágosítás megadására Ellenőrző Bizottság Tagjait a Közgyűlés választja, az Ellenőrző Bizottság létszáma: 3fő. A Ellenőrző Bizottság tagjainak jogviszonya az elfogadással jön létre. A tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy az Ellenőrző Bizottsági tag lemondó nyilatkozatát az Egyesület vezető tisztségviselőjéhez intézi. A bizottság tagjai megbízatásuk ideje alatt az Egyesületben más tisztséget nem tölthetnek be. Az Ellenőrző Bizottság testületként jár el, határozatképes, ha két tagja jelen van, határozatát egyszerű szótöbbséggel hozza. Az Ellenőrző Bizottság tagjai személyesen kötelesek eljárni, képviseletnek nincs helye. Ülést szükség szerint, de évente legalább egyszer tart Feladat és hatáskör: ellenőrzi az Egyesület jogszabály-, Alapszabály-, belső szabályzatok-, Közgyűlési és Elnökségi határozatok szerinti működését, azok végrehajtását, betartását, biztosítja az előbbiekben említett szabályok és határozatok összhangját ellenőrzi az Egyesület gazdálkodását, pénzforgalmát, pénzügyi tevékenységének és gazdasági működésének szabályszerűségét; megvizsgálja a vagyonmérleget, valamint azok alapjául szolgáló okmányokat; véleményezi a költségvetési tervezetet; az Elnökségtől bármely kérdésben tájékoztatást kérhet, az Egyesület nyilvántartásaiba, irataiba bármikor betekinthet; az ellenőrzések tapasztalatairól évente a Közgyűlésnek tesz jelentést; a tapasztalt hiányosságokról, észrevételekről rendszeresen tájékoztatja az Elnököt és az Elnökséget; az Ellenőrző Bizottság éves terv alapján ülésezik, összehívásáról az bizottság Elnöke gondoskodik és ellátja a levezető Elnöki teendőket is; munkarendjét maga határozza meg; üléseiről az Elnök a Közgyűlési jegyzőkönyvre irányadó szabályok szerint jegyzőkönyvet készít és a tagok aláírásával hitelesítik. Az Ellenőrző Bizottság köteles a Közgyűlés elé kerülő előterjesztéseket megvizsgálni, és ezekkel kapcsolatos álláspontját a Közgyűlésen ismertetni. Az Ellenőrző Bizottság az Egyesület irataiba, számviteli nyilvántartásaiba, könyveibe betekinthet, a vezető tisztségviselőktől és az Egyesület munkavállalóitól felvilágosítást kérhet, az Egyesület fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja. Az éves költségvetés elfogadása és a végrehajtásáról szóló beszámoló, továbbá a közhasznúsági jelentés elfogadása tárgyában a Közgyűlés, illetve az Elnökség csak az Ellenőrző Bizottság véleményének és javaslatainak ismeretében dönthet.
18 Az Egyesület Elnöksége munkatársai, valamint az Egyesület egyéb tisztségviselői kötelesek az Ellenőrző Bizottság tagjai által kért felvilágosításokat megadni, a vizsgálandó anyagot rendelkezésre bocsátani, az Egyesület könyveibe, irataiba való betekintést biztosítani Az Ellenőrző Bizottság köteles az intézkedésre való jogosultságának megfelelően a Közgyűlést vagy az Elnökséget tájékoztatni és annak összehívását kezdeményezni, ha arról szerez tudomást, hogy a) az Egyesület működése során olyan jogszabálysértés vagy az Egyesület érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé; b) a vezető tisztségviselők felelősségét megalapozó tény merült fel. A Közgyűlést vagy az Elnökséget az Ellenőrző Bizottság indítványára annak megtételétől számított harminc napon belül intézkedés céljából össze kell hívni. E határidő eredménytelen eltelte esetén a Közgyűlés és az Elnökség összehívására az Ellenőrző Bizottság is jogosult. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, az Ellenőrző Bizottság köteles haladéktalanul értesíteni a törvényességi ellenőrzést ellátó szervet Kizáró és összeférhetetlenségi okok, felelősség Az Ellenőrző Bizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet az Ellenőrző Bizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója a jogi személy vezető tisztségviselője. Az Ellenőrző Bizottság tagjai az Ellenőrző Bizottság munkájában személyesen kötelesek részt venni. Az Ellenőrző Bizottság tagjai a jogi személy ügyvezetésétől függetlenek, tevékenységük során nem utasíthatóak. Nem lehet az Ellenőrző Bizottság Elnöke vagy tagja, illetve az Egyesület könyvvizsgálója az a személy, aki a) a Közgyűlés, illetve az Elnökség Elnöke vagy tagja (ide nem értve az Egyesület Közgyűlésének azon tagjait, akik tisztséget nem töltenek be), b) az Egyesülettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik, c) az Egyesület cél szerinti juttatásából részesül kivéve a bárki által megkötés nélkül igénybe vehető nem pénzbeli szolgáltatásokat, és az Egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást, illetve d) az a) c) pontban meghatározott személyek közeli hozzátartozója. Az Ellenőrző Bizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben Etikai Bizottság Tagjait a Közgyűlés választja, létszáma 3 fő. Munkáját az Elnökségi, vagy tagi felkérésére végzi. Feladata: őrködik az Egyesületi tagok jogai felett, a tagok etikus magatartását állásfoglalásaival segíti és közreműködik az Egyesületi tagok és az Egyesületi szervek között keletkezett konfliktusok megoldásaiban, továbbá az etikai vétségek megítélésében. A felmerülő és illetékességi körébe eső kérdésekben eljár és határoz. Az Etikai Bizottság a fegyelmi eljárás szabályai szerint lefolytatja a bizonyítást és állásfoglalását a határozathozatal érdekében az Elnökség elé tárja. A kezdeményezéseiről és határozatairól tájékoztatja az Egyesület Elnökségét, a Közgyűlésen beszámol tevékenységéről. A bizottság tagjai megbízatásuk ideje alatt az Egyesületben más tisztséget nem tölthetnek be. Az Etikai Bizottság testületként jár el, határozatképes, ha két tagja jelen van, határozatát egyszerű szótöbbséggel hozza.
19 Az Etikai Bizottság tagjai személyesen kötelesek eljárni, képviseletnek nincs helye. Üléseiről az Elnök a Közgyűlési jegyzőkönyvre irányadó szabályok szerint jegyzőkönyvet készít és a tagok aláírásukkal hitelesítik Ideiglenes bizottságok Az Egyesület Elnöksége egyes feladatok ellátására ideiglenes bizottságokat hozhat létre. A bizottságok Elnökét és tagjait az Elnökség a feladat végrehajtásának időtartamára választja. Az ideiglenes bizottságok feladatait és hatáskörét, a bizottságok működésének részletes szabályait az Elnökség által jóváhagyott saját működési szabályzatuk határozza meg. Az ideiglenes bizottságok Elnöke véleményezési, javaslattételi, illetőleg szervezési joggal rendelkeznek mindazokban az ügyekben, amelyekre rendelték őket. Az ideiglenes bizottságok üléseit a bizottság Elnöke vezeti. Az ideiglenes bizottság üléseire meg kell hívni az Egyesület Elnökét. VI. FEJEZET PANASZOK ÉS BEADVÁNYOK RENDJE 6.1. Az Egyesület tagjai a közösségi élettel, az őket ért sérelmeik vagy egyéb panaszaikkal szóban, vagy beadvánnyal fordulhatnak: Egyesület Elnökségéhez, Egyesület Közgyűléséhez. Az Egyesület tagjai, abban az esetben, ha sérelmük azonos eredetű, okozója azonos személy és annak ideje is megegyezik, panaszukat közösen is megtehetik, az érdekeiket az eljárás során az általuk megválasztott személy is képviselheti. Az Egyesület Elnöksége, - mint a tagság választott képviselője - is tehet panaszt, készíthet beadványt. Ez esetben az Elnökséget egy személyben az Elnök vagy az általa az Elnökség egyetértésével megbízott személy képviseli Az Egyesület valamely szervének törvénysértő határozatát bármelyik tag - tudomására jutástól számított 30 napon belül - a bíróságon megtámadhatja. VII. FEJEZET AZ EGYESÜLET MEGSZŰNÉSE 7.1. Az Egyesület megszűnik, ha a) a legfőbb szerv döntése alapján egy másik egyesülettel egyesül (összeolvad, beolvad); b) a legfőbb szerve határoz jogutód nélküli megszűnéséről, vagy megállapítja azt; c) a törvényességi ellenőrzési eljárás eredményeképpen a bíróság megszünteti vagy megállapítja megszűnését; d) a fizetésképtelensége miatt indult eljárásban a bíróság megszünteti; e) jogszabályban meghatározott egyéb esetben; és a megfelelő eljárás (a jogszabályok által előírt végelszámolás, kényszer-végelszámolás vagy felszámolási eljárás) lefolytatását követően az Egyesületet a nyilvántartásból törlik. A legfőbb szerv nem dönthet az Egyesület feloszlásáról, ha az Egyesülettel szemben lefolytatott végrehajtás eredménytelen volt vagy az Egyesület fizetésképtelenségét a bíróság megállapította.
20 Az Egyesület jogutód nélküli megszűnése esetén a hitelezők követeléseinek kiegyenlítése után fennmaradó vagyont az Alapszabályban meghatározott, az Egyesület céljával megegyező vagy hasonló cél megvalósítására létrejött közhasznú szervezetnek kell átadni. A nyilvántartó bíróság jogszabályban meghatározott szervezetnek juttatja a vagyont, ha az Alapszabály nem tartalmaz rendelkezést a megszűnő Egyesület vagyonáról, vagy ha az Alapszabályban megjelölt közhasznú szervezet a vagyont nem fogadja el vagy azt nem szerezheti meg. VIII. FEJEZET ZÁRÓ RENDELKEZÉSEK Az Egyesület fejbélyegzője az Egyesület nevét és székhely címét tartalmazza. Az Egyesület körpecsétje az Egyesület nevét, alapítási évét és székhelyét tartalmazza. Az Egyesület kis bélyegzője az Egyesület rövidített nevét és székhelyét tartalmazza. A jelen szabályzatban nem szabályozott kérdésekben, a Ptk, az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény, valamint a társadalmi szervezetekre vonatkozó mindenkori hatályos jogszabályok rendelkezései az irányadók. Az Egyesület egységes szerkezetbe foglalt, újraalkotott Alapszabályát a március napján megtartott Közgyűlés a.../2015 (03....) számú Közgyűlési Határozattal fogadta el. Csordás István nyugállományú ezredes s.k. A létesítő okirat egységes szerkezetbe foglalt szövege megfelel a létesítő okirat módosítások alapján hatályos tartalmának..